**Szabad negyed órával korábban kezdeni a napot**

Volt egy 6 tagú család, ahol hosszú ideig újra meg újra megszálltam.

Nagy élmény volt számomra a velük való közös bibliaolvasás. Úgy történt, hogy aki végzett már a reggeli dolgokkal, ment teríteni a reggeli asztalt. 6 óra 40-kor mindenki ott van a nappaliban, ahol a dohányzó asztalkán egy gyertya égett.

Az édesapa fölolvasta a napi evangéliumot, rövidke csend volt, utána lehetett szólni néhány szót a Biblia szövegéhez vagy hívek könyörgése szerű fohászokkal egy-egy fohászt imádkozni.

Néhány perc múlva már ott voltunk az asztalnál, a család közösen reggelizett, aki végzett, a mosogatóban elmosta a tányért, szárítóba helyezte, és 7 után 5-10 perccel a család útra készen volt ki iskolába, ki munkahelyre.

        Volt közös imádság, volt közös találkozás a Szentírással. Mindenki tudta a másikról, mi történik aznap, mikor jön haza, mit fog vásárolni a boltban a család szükségletéhez. Ez a reggeli fél óra a Szentírásból indult el. A Szentírás nem volt

idegen test a reggeli zűrzavarban, hanem tényleg világító mécses volt, egy békés csendes indulás Isten igéjével.

    Sokszor a házasságokat látom, nem találják helyét a bibliaolvasásnak. Valahogy belénk rögzül, hogy legyen közös esti imádság a családnak, vagy közös esti bibliaolvasás, de a család általában este széjjel, szanaszét van, különösen, ahol már nagyobbak a gyerekek, és ott van a nagyhatalmú TV is, azt is ki kell szolgálni.

Azt gondolom, hogy ez a reggeli bibliaolvasás nagyon hasznos, jó ötlet. Ahol találkozom rendszeres családi bibliaolvasással, vagy házaspár bibliaolvasásával, azok általában reggel olvasnak Bibliát, mert ez megtervezhető. Szabad negyed órával korábban kezdeni a napot azért, hogy egy pici csendünk legyen.

*Teremtsen alkalmat a Biblia olvasására! Isten önhöz is szólni akar!*

*Ne hagyja ki ezt a lehetőséget!*